PTG บวก 3% ลุ้นกำไร Q2 โตเด่น โบรกฯมองราคายังปรับขึ้นไม่มาก
PTG บวก 3.52% คาดกำไร Q2/60 โตกระฉูด หลังยอดขายพุ่ง ล่าสุด ณ เวลา 10.32 น. ราคาอยู่ที่ 20.60 บาท บวก 0.70 บาท หรือ 3.52% สูงสุดที่ 20.70 บาท ต่ำสุดที่ 20.20 บาท มูลค่าซื้อขายที่ 213.91 ล้านบาท โบรกฯ แนะ “ซื้อเก็งกำไร” มองราคายังปรับขึ้นไม่มาก
25 พ.ค. 2560

ผู้สื่อข่าวรายงานว่า ราคาหุ้นบริษัท พีทีจี เอ็นเนอยี จำกัด (มหาชน) หรือ PTG ณ เวลา 10.32 น. ราคาอยู่ที่ 20.60 บาท บวก 0.70 บาท หรือ 3.52% สูงสุดที่ 20.70 บาท ต่ำสุดที่ 20.20 บาท มูลค่าซื้อขายที่ 213.91 ล้านบาท

โดย นายพิทักษ์ รัชกิจประการ ประธานเจ้าหน้าที่บริหาร และกรรมการผู้จัดการใหญ่ PTG เปิดเผยว่า คาดรายได้และกำไรสุทธิไตรมาส 2/60 จะดีขึ้นมากเมื่อเทียบกับช่วงไตรมาส 1/60 ที่มีรายได้ 2.09 หมื่นล้านบาท และกำไรสุทธิ 181.25 ล้านบาท ซึ่งเป็นผลมาจากการที่ค่าการตลาดกลับขึ้นมาอยู่ในระดับปกติ จากช่วงไตรมาส 1/60 ลดลงไปอยู่ที่ 1.69 บาท/ลิตร ประกอบกับ ปริมาณการขายเพิ่มขึ้น โดยแนวโน้มผลประกอบการทั้งปียังคงมั่นใจว่ารายได้จะขึ้นไปแตะระดับ 1 แสนล้านบาท ตามปริมาณการขายที่คาดจะเติบโต 30-40% จากปีก่อนอยู่ที่ 2.9 พันล้านลิตร
ด้าน บล.กรุงศรี แนะนำหุ้น PTG เป็นหนี่งในหุ้นที่ลดลงแรงและราคายังปรับขึ้นไม่มาก ซึ่งนักลงทุนน่าจะ Switch เข้าไปลงทุน
ขณะที่ บล.ฟินันเซีย ไซรัส แนะนำทางเทคนิค”ซื้อเก็งกำไร”หุ้น PTG ให้แนวรับบริเวณ 19.50-19.40 ,19.00 บาท และแนวต้าน 20.80-21.00 , 21.50 บาท โดยราคาหุ้นเริ่มแกว่งทรงตัวทำฐานได้เช่นกัน หลังจากที่ปรับตัวลงแรงในช่วงก่อนหน้า โดยช่วง 2 วันทำการล่าสุดเริ่มมีจังหวะขยับตัวขึ้นได้ด้วยมูลค่าการซื้อขายที่เริ่มหนาตา ขณะที่ Indicator ต่าง ๆ ก็เริ่มส่งสัญญาณ Bullish Divergence ให้เห็นบ้างเหมือนกัน